als_Latn dik_Latn sag_Latn
Presidentja takon veteranët e arsimit
Presidentja Atifete Jahjaga, me rastin e 7 Marsit, Ditës së Mësuesit, ka pritur në kabinetin e sajë veteranen e arsimit, Afijete Spahiu-Bashota dhe ka vizituar në shtëpinë e tij veteranin e arsimit, Ahmet Namani.
E para e shtetit i ka falënderuar ata për kontributin në arsimimin dhe edukimin e gjeneratave të tëra. “Ajo e ka vlerësuar kontributin e pamohueshëm të mësuesve, të cilët kanë qenë frymëzim për gjenerata të tëra dhe, falë angazhimit të tyre të palodhshëm, Kosova sot është vend i pavarur dhe sovran, me vizion të qartë për integrim në strukturat veriatlantike”, thuhet në komunikatën e Presidencës.
Spahiu Bashota dhe Namani e kanë falënderuar presidenten për respektin ndaj veteranëve të arsimit./Gazeta Tribuna/
als_Latn als_Latn als_Latn als_Latn